CELEX: 62009CN0367
Language: et
Date: 2009-09-08 00:00:00
Title: Kohtuasi C-367/09: Eelotsusetaotlus, mille esitas Hof van beroep te Antwerpen (Belgia) 8. septembril 2009 — Belgisch Interventie- en Restitutiebureau versus NV SGS Belgium, NV Firme Derwa ja NV Centraal Beheer Achmea

5.12.2009   
            
            
               ET
            
            
               Euroopa Liidu Teataja
            
            
               C 297/18
            
         Eelotsusetaotlus, mille esitas Hof van beroep te Antwerpen (Belgia) 8. septembril 2009 — Belgisch Interventie- en Restitutiebureau versus NV SGS Belgium, NV Firme Derwa ja NV Centraal Beheer Achmea
   (Kohtuasi C-367/09)
   2009/C 297/24
   Kohtumenetluse keel: hollandi
   
      Eelotsusetaotluse esitanud kohus
   
   Hof van beroep te Antwerpen
   
      Põhikohtuasja pooled
   
   
               Apellatsioonkaebuse esitaja
            
            
               :
            
            
               Belgisch Interventie- en Restitutiebureau
            
         
               Vastustajad apellatsioonimenetluses
            
            
               :
            
            
               
                            
                        
                        
                           NV SGS Belgium
                        
                     
                            
                        
                        
                           NV Firme DerwaNV
                        
                     
                            
                        
                        
                           NV Centraal Beheer Achmea
                        
                     
         
      Eelotsuse küsimused
   
   
               1)
            
            
               Kas nõukogu 18. detsembri 1995. aasta määruse (EÜ, Euratom) nr 2988/95 (1) Euroopa ühenduste finantshuvide kaitse kohta artiklitel 5 ja 7 on liikmesriikide õiguskordades vahetu õigusmõju sel määral, et liikmesriikidel ei ole üldse kaalutlusruumi ja siseriiklikud ametiasutused ei pea võtma rakendusmeetmeid?
            
         
               2)
            
            
               Kas ekspordideklaratsiooni vastu võtnud liikmesriigi (käesoleval juhul Belgia) poolt tunnustatud rahvusvahelist kontrolli- ja järelevalveasutust, kes on välja andnud võltsitud lossimistõendi [komisjoni 27. novembri 1987. aasta] määruse (EMÜ) nr 3665/87 (2) [millega sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad] artikli 18 lõike 2 punkti c tähenduses, võib pidada ettevõtjaks määruse nr 2988/95 artikli 1 tähenduses või sama määruse artikli 7 tähenduses isikuks, kes osales eiramises, kes vastutab eiramise eest või kes pidi tagama, et eiramisi ei toimuks?
            
         
               3)
            
            
               Kas majandusjärelevalve inspektsiooni kontrolliaruande teatist või kirja, milles sisaldub nõue esitada täiendavad tõendid vabasse ringlusesse lubamise kohta, või tähitud kirja, millega teatatakse karistuse määramisest, võib pidada eiramisega seotud juurdluse või kohtumenetluse algatamiseks nõukogu 18. detsembri 1995. aasta määruse (EÜ, Euratom) nr 2988/95 artikli 3 lõike 1 kolmanda lõigu tähenduses?
            
         
      (1)  EÜT L 312, lk 1; ELT eriväljaanne 01/01, lk 340.
   
      (2)  Komisjoni 27. novembri 1987. aasta määrus (EMÜ) nr 3665/87, millega sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1).